Aleksandrs Antoņenko

Aleksandrs Antoņenko (dzimis  Rīgā) ir Latvijas ukraiņu izcelsmesMalkas vagoni un patriotisms , Ieviņa Liepiņa, NRA, music.lv 04.03.2004. dziedātājs, tenors. Metropoles operas un citu slavenāko operteātru solists.

 Dzīvesgājums 
Dzimis 1975. gadā Rīgā, viņa tēvs cēlies no Baltkrievijas, māte no Ukrainas rietumu daļas.Šķelt cilvēkus pēc valodas nedrīkst! Saruna ar pasaulslaveno tenoru Aleksandru Antoņenko Vita Krauja, la.lv 2015. gada 22. jūlijā Mācījās Rīgas Bībeles institūtā (1993—1998), kā arī apguva pūšaminstrumentu spēli un dziedāšanu Jāzepa Mediņa Rīgas Mūzikas koledžā, absolvējot to 1998. gadā. Līdztekus mācībām 1997. gadā sāka dziedāt Latvijas Nacionālās operas korī, 1998. gadā debitēja ar Oberto lomu G. F. Hendeļa operā "Alčīna". Studēja Latvijas Mūzikas akadēmijā Arvīda Lustes klasē.

2004. gadā Antoņenko dziedāja Diseldorfas Vācu operā pie Reinas (Deutsche Oper am Rhein), tad Berlīnes un Grācas operā, Drēzdenes Zempera Operā (Semperoper), Oslo un Stokholmas Karaliskajās operās, Londonas Koventgārdena operā, Montekarlo operā, Vīnes Valsts operā, kā arī Ženēvas operā un Zalcburgas Festivālā. 2009. gadā viņš debitēja Ņujorkas Metropoles operā Prinča lomā operā „Nāra”, uzstājās Kavaradosi lomā Parīzes Bastīlijas operā, dona Hosē lomā Oslo operā, Otello lomā Drēzdenes Semperoper un Ismaila lomā Dž. Verdi operā "Nabuko" Bavārijas Valsts operā Minhenē. 2009./2010. gada sezonā viņš uzstājās Vīnes Valsts operā un Stokholmas karaliskajā operā, Ņujorkas Metropoles operā, Berlīnes Vācu operā, kā arī F. Mendelszona-Bartoldi oratorijas "Elija" atskaņojumā Bostonā.

2011. gadā Aleksandrs Antoņenko dziedāja titullomu „Otello” Parīzes operā un Luidži lomu „Apmetņa” jauniestudējumā Koventgārdena operā, 2012. gadā Otello lomu Koventgārdena operā. 2017./2018. gada sezonu viņš sāka Metropoles operā Kalafa lomā operā “Turandota” un tenora partijā Verdi “Rekviēmā”. Dziedāja arī Kavaradosi lomu Pučīni operā “Toska” Stokholmas Karaliskajā operā, Zalcburgas Lieldienu festivālā, Drēzdenes Zempera operā un Vīnes Valsts operā, Kalafa lomu — Cīrihes operā un titullomu “Otello” Ungārijas Valsts operā un Savonlinnas festivālā.Latvijas Nacionālā Opera un Balets

 Apbalvojumi 
2003. gadā saņēma Lielo mūzikas balvu. 2004. gadā kļuva par starptautiskās prēmijas "Aldaris" laureātu. 2016. gadā apbalvots ar Triju Zvaigžņu ordeņa III šķiru.

 Atsauces 

Kategorija:1975. gadā dzimušie
Kategorija:Rīgā dzimušie
Kategorija:Latvijas ukraiņi
Kategorija:Latviešu dziedātāji
Kategorija:Lielās mūzikas balvas ieguvēji
Kategorija:Latvijas Mūzikas akadēmijas absolventi
Kategorija:Triju Zvaigžņu ordeņa komandieri